wannaphong/clean_thaiwikipedia huggingface dataset:
# รัฐพาคมตี
รัฐพาคมตี [พาก-มะ-ตี] (, พาคฺมตี ปฺรเทศ,) เป็นรัฐทางภาคตะวันออกของประเทศเนปาล จัดตั้งขึ้นตามรัฐธรรมนูญเนปาลซึ่งประกาศใช้ในวันที่ 20 กันยายน พ.ศ. 2558 รัฐพาคมตีเป็นรัฐที่มีประชากรมากที่สุดเป็นอันดับที่ 2 และมีเนื้อที่มากที่สุดเป็นอันดับที่ 5 ของประเทศ

รัฐพาคมตีมีอาณาเขตติดต่อกับเขตปกครองตนเองทิเบตของประเทศจีนทางทิศเหนือ ติดต่อกับรัฐโกศีทางทิศตะวันออก ติดต่อกับรัฐมเธศและรัฐพิหารของประเทศอินเดียทางทิศใต้ และติดต่อกับรัฐคัณฑกีทางทิศตะวันตก เมืองหลวงของรัฐคือเหเฏาฑา รัฐนี้ยังเป็นที่ตั้งของกาฐมาณฑุ เมืองหลวงของประเทศ ภูมิประเทศส่วนใหญ่เป็นเนินเขาและภูเขา ยอดเขาที่ตั้งอยู่ในรัฐนี้ได้แก่เคารีศังกรและคเณศหิมาลเป็นต้น
# ดังเกอ
ดังเกอ  เป็นเนยแข็งชนิดหนึ่งซึ่งผลิตและรับประทานในพื้นที่อำเภอเอ็นเรกัง จังหวัดซูลาเวซีใต้ ประเทศอินโดนีเซีย ดังเกอทำจากการต้มนมควายสดกับยางมะละกอซึ่งอาจได้จากส่วนต่าง ๆ ของมะละกอ เช่นใบ ก้านใบ หรือผลดิบ เอนไซม์พาเพอินในยางมะละกอจะย่อยโปรตีนในนมจนกลายเป็นก้อน ก้อนนมที่ได้จะถ่ายลงในกะลามะพร้าวก่อนนำไปห่อใบตอง บางคนนำก้อนเนยแข็งที่ได้ไปแช่น้ำเกลือก่อนเพื่อเพิ่มรสชาติ ดังเกอมีรสชาติออกเค็มเล็กน้อย ชาวซูลาเวซีใต้นิยมรับประทานดังเกอกับขนมปัง ข้าว หรือซัมบัล บางครั้งดังเกอจะถูกนำไปหมักบ่มเพื่อให้รสชาติดีขึ้นเนื่องจากมีเชื้อแบคทีเรียที่ผลิตกรดแล็กติก
# ไบรอัน ที. เดลานีย์
ไบรอัน ที. เดลานีย์  เป็นนักแสดงชาวอเมริกัน ผู้ให้เสียงชายผู้รอดชีวิตคนเดียวในเรื่อง ฟอลเอ้าท์ 4 และมาสเตอร์แมนทิสในเกม กังฟูแพนด้า

 ผลงานการแสดง 
 พากย์เสียง 
 ภาพยนตร์ 
+ รายชื่อผลงานพากย์ในภาพยนตร์ ปี ค.ศ.  เรื่อง บทบาท หมายเหตุ  แหล่งข้อมูล   มิสเตอร์พอพเพอร์ส์เพนกวินส์  เซอร์ทอม พอพเพอร์ วัยเด็ก      โทอลรีคอล  เสียง ATC Dispatcher      สตาร์ เทรค ทะยานสู่ห้วงมืด  เสียงเพิ่มเติม      เรซิเดนท์อีวิล: เวนเดตตา  ทหาร      มิสเตอร์แสบร้ายเกินพิกัด 3  นายทหาร, ผู้ประกาศโฆษณา      อักลีดอลส์  เสียงเพิ่มเติม      ซิง 2  คนขับรถบัส, เสียงเพิ่มเติม
# ภาวะขาดสมดุลอิเล็กโทรไลต์
ภาวะขาดสมดุลอิเล็กโทรไลต์ICD-10-TH หรือเกลือแร่ในร่างกายไม่สมดุลย์คลังศัพท์ไทย สวทช  คือภาวะที่มีความผิดปกติของความเข้มข้นสารละลายอิเล็กโทรไลต์ในร่างกาย ซึ่งมีบทบาทสำคัญในการรักษาภาวะธำรงดุลของร่างกาย ช่วยการทำงานของหัวใจ ระบบประสาท สมดุลสารน้ำ การขนส่งออกซิเจน สมดุลกรดเบส และอื่นๆ
อ้างอิง

แหล่งข้อมูลอื่น
# เฟร็ด ทาทาซิโอเร
เฟร็ด ทาทาซิโอเร   เป็นนักพากย์ชาวอเมริกันที่ให้เสียงในภาพยนตร์แอนิเมชันและภาพยนตร์ฉบับคนแสดง รายการโทรทัศน์ และวิดีโอเกม เขามีชื่อเสียงจากการพากย์เสียง ฮัลค์ และ บีสต์ ในสื่อต่าง ๆ ของมาร์เวลและ โซโลมอน กรันดี ในสื่อต่าง ๆ ของดีซี ตัวละครอื่น ๆ ที่เขาให้เสียง ได้แก่ โยเซไมท์ แซม, ทัส, โซลเจอร์: 76, เชา คาห์น และ คาคุซู

 ผลงานการแสดง 
 อะนิเมะ 
+ รายการพากย์เสียงภาษาอังกฤษในอนิเมะ ปี ค.ศ.  เรื่อง บทบาท  หมายเหตุ  ที่มา –2006 นารุโตะ  กาโตะ    แซช เบลล์!  ดัลมอส, ดีมอลต์    อาโฟร ซามูไร  จูโซ, พาตรอน #5, ชูโซ   –2015 นารุโตะ: ชิปบุเดน คาคุซู, ไรเคจ ที่สาม (เสียงแรก)    มาร์เวลอะนิเมะ: วูล์ฟวารีน  ชินเกน ยาชิดะ  –2012 มาร์เวลอะนิเมะ: X-เมน  บีสต์   2017–2018 มาร์เวลฟิวเจอร์อเวนเจอร์ส ฮัลค์, ครอสโบนส์, โอดิน, เรดการ์เดียน, แบล้กโบลต์    อุลตราแมน ชิน ฮายาตะ 2019 ONA     Great Pretender เอ็ดดี คาสซาโนะ พากย์เน็ตฟลิกซ์ตอน: ลอสแอนเจลิสคอนเนคชั่น (#1-#5)
# ซินเธีย แมควิลเลียมส์
ซินเทีย เคย์ แมควิลเลียมส์  เป็นนักแสดงชาวอเมริกัน มีชื่อเสียงจากการแสดงของเธอในละครโทรทัศน์เรื่อง เรียลฮัสแบนด์ออฟฮอลลีวูด, แผนลับแหกคุกนรก และ แนชวิลล์

 ชีวิตและอาชีพ 
ซินเทีย เคย์ แมควิลเลียมส์ เกิดที่กรุงเบอร์ลิน ประเทศเยอรมนี แต่ย้ายไปอยู่ที่สหรัฐ ที่นั่นเธอเติบโตใน แคนซัสซิตี, รัฐแคนซัส เป็นหลัก เธอสำเร็จการศึกษาจาก โรงเรียนโรงละครแห่งมหาวิทยาลัยเดอปอล ในชิคาโก และต่อมาย้ายไปลอสแอนเจลิส แคลิฟอร์เนีย ในปี พ.ศ. 2548 ซินเทีย เคย์ แมควิลเลียมส์ ได้รับบทเป็น คาซี แฟรงคลิน ภรรยาของ ซี-โน้ต ใน ละครของฟ็อกซ์เรื่อง แผนลับแหกคุกนรก ปีต่อมา เธอปรากฏตัวในภาพยนตร์เรื่อง เดอะเล้กเฮ้าส์ และต่อมาได้ร่วมแสดงในภาพยนตร์อิสระเรื่อง ออฟบอยส์แอนด์เมน และ วันสมอลฮิชท์

ในปี ค.ศ. 2011 ซินเทีย เคย์ แมควิลเลียมส์ ได้ร่วมแสดงในซีรีส์อาชญากรรม-ดราม่าอายุสั้นของฟ็อกซ์เรื่อง เดอะชิคาโกโค้ด ในบท ลิลลี่ บิวแชมป์ เธอได้พากย์เสียงเป็น มิสตี้ไนท์ ในวิดีโอเกมปี ค.ศ. 2013 ชื่อ มาร์เวลฮีโร่ ในปี ค.ศ.2013 เธอเริ่มปรากฏตัวในบทบาททนายทรินา ชอว์ นักแสดงสมทบในซีรีส์ตลกของบีอีทีเรื่อง เรียลฮัสแบนด์ออฟฮอลลีวูด ในปี ค.ศ. 2015 ซินเทีย เคย์ แมควิลเลียมส์ รับบทนำในละครนำร่องของเอ็นบีซีเรื่อง เลิฟอิสอะโฟร์เลตเตอร์เวิร์ด

ในปี ค.ศ. 2015 ซินเทีย เคย์ แมควิลเลียมส์ ได้ร่วมแสดงในวิดีโอเกม เฮโล 5: การ์เดี้ยนส์ ในบท สปาร์ตัน ฮอลลี่ ทานาคา
# สาวทเว็นจัง
thumb|right|200px|ในประเทศเกาหลีใต้จะมองว่าสตาร์บัคส์เป็นสิ่งหรูหรา
สาวทเว็นจังหรือทเว็นจังนยอ  เป็นวลีในประเทศเกาหลีใต้ซึ่งใช้ดูถูกผู้หญิงที่ "ยอมใช้เงินอย่างกระเบียดกระเสียรกับสิ่งจำเป็นเพื่อเอาเงินไปใช้จ่ายซื้อของหรูหรา" ทเว็นจังคือเต้าเจี้ยวชนิดหนึ่งที่ใช้ในอาหารเกาหลีDoenjang at doopedia  วลีนี้จึงหมายความถึงผู้หญิงที่ยอมทนกินอาหารถูก ๆ อย่างเช่นทเว็นจังจีแก (หรือซุปทเว็นจัง) เพื่อจะได้เอาเงินไปซื้อของราคาแพง

วลีนี้เกิดขึ้นในช่วงที่เศรษฐกิจของประเทศเกาหลีใต้เติบโตอย่างรวดเร็วในช่วงต้นทศวรรษ 2000 จี-อึน เรจีนา ซง นักวิจัยด้านเกาหลีศึกษากล่าวว่าสิ่งที่แสดงแนวคิดของสาวทเว็นจังได้ดีที่สุดก็คือ "แก้วกาแฟสตาร์บัคส์ในมือเธอ" ในประเทศเกาหลีใต้ กาแฟกลายเป็นสัญลักษณ์แสดงความมีระดับในสังคมเกาหลีใต้ตั้งแต่ ค.ศ. 1999 ส่วนสตาร์บัคส์ก็เป็นตัวแทนของความใฝ่ฝันที่จะมีฐานะดี และการดื่มกาแฟสตาร์บัคส์ก็ถือเป็นสัญลักษณ์แสดงสถานะ ใน ค.ศ. 2015 สตาร์บัคส์มีสาขาในกรุงโซลมากกว่าเมืองใหญ่อื่น ๆ ในโลก

บทความของบีบีซีบทความหนึ่งกล่าวว่าวลีนี้แฝงนัยยะเหยียดเพศ ในขณะที่ซงมองว่าวลีดังกล่าวสื่อถึงทั้งเพศและสถานะทางสังคม บทความบีบีซีกล่าวว่าวลีนี้อ้างอิงถึงแนวคิดที่ว่า "ต่อให้จะซื้อกระเป๋าชาเนลสักกี่ใบ เธอก็ซ่อนความเป็นเกาหลีไว้ไม่ได้อยู่ดี และนี่คือสิ่งที่สมควรถูกเย้ยหยัน ในภาษาเกาหลีไม่มีวลี 'หนุ่มทเว็นจัง' สำหรับผู้ชาย"

เนื้อหาส่วนใหญ่ของเพลง "คังนัมสไตล์" ล้อเลียนผู้หญิงลักษณะดังกล่าว
# เฟอร์นันดา อันเดรด
เฟอร์นันดา อันเดรด (เกิด 8 มีนาคม ค.ศ. 1984) เป็นนักแสดง นางแบบ และนักร้องชาวบราซิลที่มีฐานในประเทศสหรัฐอเมริกา เธอมีชื่อเสียงจากการนำแสดงในภาพยนตร์ หนังสยองขวัญปี ค.ศ. 2012 เรื่อง เดอะเดวิลอินไซด์ ในบทอิซาเบลลา รอสซี, รับบทเจ้าหน้าที่พิเศษซาลาซาร์ในภาพยนตร์แอ็คชั่นระทึกขวัญไซไฟปี ค.ศ. 2020 เรื่อง เน็กซ์ และสำหรับบทบาทของเธอเป็น เวนดี้ สเปคเตอร์ ในจักรวาลภาพยนตร์มาร์เวล ในเรื่อง มูนไนท์

ชีวประวัติ
อันเดรดเกิดที่เซาฌูแซดุชกัมปุส รัฐเซาเปาลู แต่เติบโตที่กังปีนัส แม่ของเธอมีเชื้อสายอิตาลีและสเปน ส่วนพ่อของเธอมีบรรพบุรุษเป็นชายโปรตุเกส สเปน และบราซิลพื้นเมือง

พ่อของเธอเป็นวิศวกรที่ต้องเดินทางบ่อยครั้ง เธอกับครอบครัวย้ายเข้าอาศัยที่รัฐฟลอริดา สหรัฐอเมริกาเมื่อเธออายุได้ 11 ขวบ โดยที่พ่อของเธอได้รับตำแหน่งวิศวกรประจำ ในตอนแรก การย้ายไปสหรัฐอเมริกานั้นพิสูจน์ให้เห็นว่าเป็นเรื่องยาก เนื่องจากในเวลานั้นมีพ่อของเธอเป็นสมาชิกในครอบครัวเพียงคนเดียวที่พูดภาษาอังกฤษได้

 อาชีพ 

 ผลงานการแสดง 

 ภาพยนตร์ 
+คำอธิบาย หมายถึงภาพยนตร์ที่ยังไม่ได้ออกฉาย
 ปี ค.ศ.  เรื่อง บทบาท หมายเหตุ 2003 ลาอเมริกานิตา  มาริซอล   ภาพยนตร์สั้น 2007 คิลควินซีไรท์  แอ๊บบี้  ภาพยนตร์สั้น 2009 วายแอมไอดูอิ้งดิส?  มาเรียนเน  2012 เดอะเดวิลอินไวด์  อิซาเบลลา รอสซี    2015 เดอะบิวติฟุลวันส์  อีวา โรมาโน  เสนอชื่อเข้าชิงนักแสดงนำหญิงยอดเยี่ยม - รางวัล Monica Vitti จากเทศกาลภาพยนตร์อาร์ทเฮ้าส์นานาชาติ Blow-Up 2019  ลายอิงแอนด์สตีลลิ่ง  แมรี่ เบอร์ทริง   2023 แอสซาสซิน  โอลิเวีย   ฟิเนสไคน์แอนน์-แมรี

 รายการโทรทัศน์
# เจิ้นกวน
เจิ้นกวน (, เดือน 1 ค.ศ. 627 - เดือน 12 ค.ศ. 649) เป็นศักราชของจักรพรรดิถังไท่จง (หลี่ซือหมิน) จักรพรรดิองค์ที่ 2 แห่งราชวงศ์ถัง รวมเวลา 23 ปี

ในเดือน 6 ของศักราชเจิ้นกวนปีที่ 23 จักรพรรดิถังเกาจงขึ้นสืบราชบัลลังก์และยังคงใช้ศักราชเจิ้นกวนต่อไป

 เปลี่ยนศักราช 
 วันที่ 1 เดือน 1 ศักราชอู่เต๋อปีที่ 10 ถูกเปลี่ยนเป็นศักราชเจิ้นกวนปีที่ 1「貞觀元年春正月乙酉，改元。」「貞觀元年正月乙酉，改元。」「〔貞觀元年〕春，正月，乙酉，改元。」
 วันที่ 26 เดือน 5 ศักราชเจิ้นกวนปีที่ 23 จักรพรรดิถังไท่จงสวรรคต วันที่ 1 เดือน 6 เจ้าชายรัชทายาทหลี่จื้อ ขึ้นสืบราชบัลลังก์「〔貞觀〕二十三年五月己巳，太宗崩。……六月甲戌朔，皇太子即皇帝位，時年二十二。……永徽元年春正月辛丑朔，上不受朝，詔改元。」「〔貞觀〕二十三年，太宗有疾，詔皇太子聽政於金液門。四月，從幸翠微宮。太宗崩，以羽檄發六府甲士四千，衞皇太子入于京師。六月甲戌，即皇帝位于柩前。……永徽元年正月辛丑，改元。」「〔貞觀二十三年五月己巳〕有頃，上崩。……六月，甲戌朔，高宗即位，赦天下。……永徽元年春，正月，辛丑朔，改元。」
 วันที่ 1 เดือน 1 ศักราชเจิ้นกวนปีที่ 24 ถูกเปลี่ยนเป็นศักราชหย่งฮุ่ยปีที่ 1

 เกิด 
 ศักราชเจิ้นกวนปีที่ 1 
 หลี่ เจิ้น (李贞) - เจ้าชายในราชวงศ์ถัง
 ถัง ซิ่วจิง (唐休璟) - ขุนนางและขุนพลของราชวงศ์ถัง

 ศักราชเจิ้นกวนปีที่ 2 
 จักรพรรดิถังเกาจง (หลี่จื้อ) - พระราชโอรสของจักรพรรดิถังไท่จง

 ศักราชเจิ้นกวนปีที่ 22 
 หลี่ซู่เจี๋ย - พระราชโอรสของจักรพรรดิถังเกาจง

 ถึงแก่กรรม 
 ศักราชเจิ้นกวนปีที่ 9 
 จักรพรรดิถังเกาจู่ (หลี่ยฺเหวียน) - พระราชบิดาของจักรพรรดิถังไท่จง

 ศักราชเจิ้นกวนปีที่ 10 
 จักรพรรดินีจ่างซุน - จักรพรรดินีของจักรพรรดิถังไท่จง

 ศักราชเจิ้นกวนปีที่ 17 
 เว่ยเจิง - ขุนนางคนสำคัญในตอนต้นราชวงศ์ถัง

 ศักราชเจิ้นกวนปีที่ 19 
 หลี่ เฉิงเฉียน - พระราชโอรสองค์ใหญ่ของจักรพรรดิถังไท่จง

 ศักราชเจิ้นกวนปีที่ 23 
 จักรพรรดิถังไท่จง
# อีร์ฟัน ฟันดี
อีร์ฟัน บิน ฟันดี อะฮ์มัด (เกิด 13 สิงหาคม ค.ศ. 1997) หรือ อีร์ฟัน ฟันดี เป็นนักฟุตบอลชาวสิงคโปร์ที่เล่นตำแหน่งเซ็นเตอร์แบ็กให้กับในไทยลีก และทีมชาติสิงคโปร์ ใน ค.ศ. 2013 เว็บไซต์โกลดอตคอมได้จัดอันดับให้อีร์ฟันเป็นหนึ่งในนักฟุตบอลดาวรุ่งแห่งเอเชียตะวันออกเฉียงใต้ ใน ค.ศ. 2014 หนังสือพิมพ์ เดอะการ์เดียน ได้จัดอันดับให้อีร์ฟันติดอันดับใน 40 นักฟุตบอลอายุน้อยที่มีความสามารถมากที่สุดในโลกอีกด้วย

อีร์ฟันเริ่มเล่นฟุตบอลอาชีพผ่านทางระบบฟุตบอลเยาวชนของสถาบันฟุตบอลแห่งชาติ (เอ็นเอฟเอ) และเคยไปทดสอบเล่นกับสโมสรฟุตบอลต่าง ๆ ก่อนที่จะได้ลงแข่งขันฟุตบอลอาชีพอย่างเต็มตัวเมื่ออายุได้ 18 ปี โดยเขาเล่นให้กับสโมสรอูนิเบร์ซิดัดกาโตลิกาในชิเลียนปริเมราดิบิซิออน ประเทศชิลีใน ค.ศ. 2015 แม้ว่าสโมสรจะต่อสัญญาให้อีกสองปี แต่อีร์ฟันตัดสินใจเดินทางกลับมาประเทศสิงคโปร์ ซึ่งในเวลาสามปีถัดจากนั้นอีร์ฟันเล่นให้กับและ ในช่วงระหว่างนั้นยังเคยได้ไปทดสอบกับในเอเรอดีวีซี ประเทศเนเธอร์แลนด์และในปรีไมราลีกา ประเทศโปรตุเกส ซึ่งแม้ว่าบรากาจะตกลงเซ็นสัญญาแต่อีร์ฟันก็ปฏิเสธ

ใน ค.ศ. 2018 อีร์ฟันเซ็นสัญญากับ ก่อนเริ่มแข่งขันไทยลีก 2 อีร์ฟันมีส่วนสำคัญในการทำให้บีจีพียูกลับขึ้นสู่ไทยลีกอีกครั้งหลังตกชั้นได้เพียงฤดูกาลเดียว และยังมีส่วนสำคัญในการสร้างประวัติศาสตร์โดยการชนะเลิศไทยลีกเป็นครั้งแรกของสโมสรในฤดูกาลถัดมา นอกจากนี้ตัวอีร์ฟันเองยังได้สร้างประวัติศาสตร์ในฐานะนักฟุตบอลชาวสิงคโปร์คนแรกที่ชนะเลิศลีกสูงสุดของประเทศไทย อีร์ฟันมีส่วนสำคัญในแนวรับของบีจีพียู โดยทำให้สโมสรแพ้เพียงนัดเดียวตลอดฤดูกาลนั้น เสียเพียง 11 ประตูใน 24 นัด และรักษาคลีนชีตไว้ได้ถึง 15 ครั้ง

อีร์ฟันลงแข่งขันในนามทีมชาติชุดใหญ่เป็นครั้งแรกใน ค.ศ. 2016 และทำได้หนึ่งประตูในนัดที่พบกับทีมชาติเติร์กเมนิสถาน ใน ค.ศ. 2017

 เกียรติประวัติ 
 สโมสร 
บีจี ปทุม ยูไนเต็ด
 ไทยลีก: 2020–21
 ไทยลีก 2: 2019
 ไทยแลนด์แชมเปียนส์คัพ: 2021, 2022
 ไทยลีกคัพ: 2023–24

 หมายเหตุ
# โอซิโอมา อาคาฮา
โอซิโอมา อาคาฮา  เป็นนักแสดงที่อาศัยอยู่ในสหรัฐ เธอพากย์เสียง เอลิกซ์ แวนซ์ ในวิดีโอเกม ฮาล์ฟ-ไลฟ์: เอลิกซ์ (2020) และ จูเลียนนา ในวิดีโอเกม เดธลูบ (2021) เธอยังรับบท ฮาร์เปอร์ โอเมรีโอฮาฃ ในรายการโทรทัศน์ เดลิอาห์

 ผลงานการแสดง 
 วิดีโอเกม 
 ปี ค.ศ. ชื่อ บทบาท หมายเหตุ  2016 มิเรอร์สเอดจ์: คาตาลิสต์ พลาสติก   2017 วุล์ฟเฟนสไตน์ II: เดอะนิวโคลอสซัส บาร์บารา เคซีย์, ซีนา วูดาร์ด และแองเจลา คัมมิงส์   2020 อีซอสฮีโร่ ดอร์คา คิรินะ และริซิส    2020 ฮาล์ฟ-ไลฟ์: เอลิกซ์ เอลิกซ์ แวนซ์   2021 เดธลูบ จูเลียน่า เบลค   2022 กราวด์ วิลโลว์ เข้าถึงก่อนใครในปี ค.ศ. 2020 

 โทรทัศน์ 
 ปี ค.ศ. เรื่อง บทบาท หมายเหตุ  2018–?ทีมยอดมนุษย์กู้โลก ทามาร์ นักแสดงสมทบ  2019ทีนไททันส์โก! บัมเบิลบี พากย์เสียง  2021สมมุติว่า..? ชูรี ตอน: "สมมุติว่า... คิลมังเกอร์ช่วยโทนี่ สตาร์คไว้"  2021เดลิอาห์ ฮาร์เปอร์ โอเมียร์โอฮา  2021  โด, เร & มี ฟลอร่า ฟลามิงโก้ พากย์เสียงนักแสดงสมทบ
# ฮัปโป
ฮัปโป  เป็นเมืองในจังหวัดอากิตะ ประเทศญี่ปุ่น เมืองนี้มีประชากรประมาณ 6,718 คนกับ 3,036 ครัวเรือน Happō Town official statistics   และมีความหนาแน่นของประชากร 29 คนต่อตารางกิโลเมตร เมืองมีพื้นที่ประมาณ 

 ประวัติศาสตร์ 
พื้นที่ของเมืองฮัปโปเคยเป็นส่วนหนึ่งของแคว้นเดวะซึ่งปกครองโดยตระกูลซาตาเกะในยุคเอโดะภายใต้รัฐบาลโชกุนโทกูงาวะ เมืองฮัปโปถูกจัดตั้งขึ้นเมื่อวันที่ 27 มีนาคม ค.ศ. 2006 โดยการรวมหมู่บ้านมิเนฮามะและเมืองฮาจิโมริ และอำเภอยามาโมโตะเข้าด้วยกัน

 ภูมิศาสตร์ 
เมืองฮัปโปตั้งอยู่ในมุมภูเขาทางตะวันตกเฉียงเหนือของจังหวัดอากิตะ ทิศใต้ล้อมรอบด้วยเทือกเขาชิรากามิ ทิศเหนือติดกับจังหวัดอาโอโมริ ทางทิศตะวันตกติดกับทะเลญี่ปุ่น อุณหภูมิในฮัปโปจึงอาจหนาวเย็นอย่างน่าตกใจในเวลากลางคืน โดยมีหิมะตกค่อนข้างมากเมื่อเทียบกับในเขตเทศบาลใกล้เคียง

 ภูมิอากาศ 
ฮัปโปมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน Cfa) ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในฮัปโปคือ 11 °C ปริมาณน้ำฝนรายปีเฉลี่ยอยู่ที่ 1,501 นิ้ว ซึ่งเดือนกรกฎาคมมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 23 °C และต่ำสุดในเดือนมกราคมที่ประมาณ 0.7 °C 

 ประชากร 
ตามข้อมูลสำมะโนประชากรของญี่ปุ่นHappō population statistics ประชากรของฮัปโปลดลงอย่างต่อเนื่องในช่วง 60 ปีที่ผ่านมา 

 เศรษฐกิจ 
เศรษฐกิจของฮัปโปขึ้นอยู่กับการเกษตรและการประมงเชิงพาณิชย์

 การศึกษา 
ฮัปโปมีโรงเรียนประถมศึกษาของรัฐบาลสองแห่ง และโรงเรียนมัธยมต้นหนึ่งแห่ง เมืองนี้ไม่มีโรงเรียนมัธยมปลาย

 การคมนาคม 
 ทางรถไฟ 
 20px บริษัทรถไฟญี่ปุ่นตะวันออก: สายโกโน

 ทางหลวง
# แอบู แบกร์ แอล-รอซี
แอบู แบกร์ แอล-รอซี (อักษรโรมัน: Abū Bakr al-Rāzī; ชื่อเต็ม:) , หรือมักเรียกว่า แอลรอซี หรือชื่อละติน ราซีส (อักษรละติน: Rhazes หรือ Rhasis) เป็นนักศิลปวิทยาการชาวเปอร์เซีย ผู้รู้ด้านแพทยศาสตร์, ปรัชญา และ วิชาเล่นแร่แปลธาตุ มีชีวิตอยู่ในสมัยยุคทองของอิสลาม รอซีได้รับการยอมรับให้เป็นหนึ่งในบุคคลที่มีความสำคัญที่สุดในประวัติศาสตร์การแพทย์; ; . นอกจากนี้ยังมีผลงานเชียนในสาขาวิชาตรรกศาสตร์, ดาราศาสตร์ และ ไวยากรณ์Majid  Fakhry, A  History  of  Islamic  Philosophy: Third  Edition, Columbia University Press (2004), p. 98. และเป็นที่รู้จักจากงานเขียนวิพากษ์ศาสนา โดยเฉพาะในประเด็นการเป็นผู้ส่งสาร และ การเปิดผยบางสิ่งจากพระเจ้าแก่มนุษย์

แอลรอซีเป็นบุคคลแรก ๆ ที่ใช้หลักของการแพทย์เชิงทดลอง รวมถึงยังประกอบวิชาชีพเป็นหัวหน้าแพทย์ทั้งในแบกแดด และใน ราย.Influence of Islam on World Civilization" by Prof. Z. Ahmed, p. 127. ในฐานะอาจารย์แพทย์ เขายังได้สอนศิษย์จากทุกภูมิหลังและทุกความสนใจ และทุ่มเทให้กับการสอนไม่ว่าศิษย์จะยากดีมีจนเช่นไรRāzī, Abū Bakr Muḥammad ibn Zakarīyā, Fuat Sezgin, Māzin ʻAmāwī, Carl Ehrig-Eggert, and E. Neubauer. Muḥammad ibn Zakarīyāʼ ar-Rāzī (d. 313/925): texts and studies. Frankfurt am Main: Institute for the History of Arabic-Islamic Science at the Johann Wolfgang Goethe University, 1999. ในบรรดาผลงานในสาขาแพทยศาสตร์ของเขา เขาเป็นคนแรกที่ระบุการแยกลักษณะทางคลินิกระหว่างฝีดาษ และ หัด ได้ รวมถึงยังเสนอแนวทางการรักษาฝีดาษไว้เช่นกัน

งานเขียนและแนวคิดทางการแพทย์ของเขาถูกนำไปแปลและกลายมาเป็นที่รู้จักในบรรดาแพทย์ยุคกลางของยุโรป งานของเขามีอิทธิพลมากต่อวงการแพทยศาสตร์ศึกษาของโลกตะวันตกละตินในเวบานั้น บางบทจากงานเขียนเล่ม Al-Mansuri ได้แก่บท "ว่าด้วยศัลยศาสตร์" และ "เล่มทั่วไปสำหรับการรักษา" กลายมาเป็นส่วนหนึ่งของการศึกษาแพทยศาสตร์ในมหาวิทยาลัยของตะวันตก Edward Granville Browne ยกย่องให้เขาเป็น "น่าจะเป็นแพทย์มุสลิมที่ยิ่งใหญ่ที่สุด และเป็นต้นฉบับที่สุด และหนึ่งในนักเขียนที่ผลงานเขียนมีอิทธิพลเยอะที่สุด". นอกจากนี้ เขายังได้รับการเรียกว่าเป็น "บิดาแห่งกุมารเวชศาสตร์" รวมถึงยังมีบทบาทมากต่อแพทยศาสตร์ในสาขาสูติศาสตร์ และ จักษุวิทยา หนึ่งในผลงานสำคัญของเขาคือเป็นแพทย์คนแรกที่พบและบรรยายถึงการตอบสนองของรูม่านตาต่อแสงไฟ
# แม่น้ำหุน
thumb|220px|right|สะพานหุนเหอ ในนครเฉิ่นหยาง
thumb|220px|right|ประติมากรรมที่จัดแสดงที่สวนหุนเหอหว่านตู้

แม่น้ำหุน (, แปลตามตัว แม่น้ำโคลน) เป็นแม่น้ำในมณฑลเหลียวหนิง ประเทศจีน และเคยเป็นลำน้ำสาขาที่ใหญ่ที่สุดสายหนึ่งของแม่น้ำเหลียว เดิมชื่อแม่น้ำเฉิ่น  แม่น้ำหุนมีความยาว 415 กิโลเมตร (258 ไมล์) และระบายน้ำผ่านที่ราบลุ่มแม่น้ำที่มีพื้นที่กว่า 11,500 ตารางกิโลเมตร (4,400 ตารางไมล์) แม่น้ำหุนมีแควสาขาหลายสาย จำนวนแควสาขาที่มีพื้นที่เก็บกักน้ำมากกว่า 100 ตารางกิโลเมตร ทั้งหมด 31 สาย แม่น้ำหุนไหลผ่านพื้นที่ที่มีประชากรหนาแน่นมากที่สุดของมณฑลเหลียวหนิง ได้แก่ นครเฉิ่นหยางซึ่งเป็นเมืองเอกของมณฑลและเป็นเมืองที่ใหญ่ที่สุดในภาคตะวันออกเฉียงเหนือของจีน และเมืองฝู่ชุ่นที่ใหญ่เป็นอันดับเจ็ด

 ศัพทมูลวิทยา 
ชื่อของแม่น้ำหุน (渾河) หมายถึง "แม่น้ำโคลน" ซึ่งมาจากการไหลที่รวดเร็วของแม่น้ำหุนประกอบกับปริมาณตะกอนที่สูง ซึ่งทำให้มีลักษณะเป็นน้ำโคลน

ในอดีตแม่น้ำหุนยังเป็นที่รู้จักในชื่อ แม่น้ำเหลียวน้อย (小辽水) ส่วนตอนกลางของแม่น้ำยังเป็นที่รู้จักกันในนามแม่น้ำเฉิ่น (瀋水) นครเฉิ่นหยางที่ตั้งบนฝั่งเหนือของแม่น้ำได้รับการตั้งชื่อตามแม่น้ำเฉิ่นนี้ ส่วนตอนล่างเรียกอีกอย่างว่า แม่น้ำเก๋อหลี (蛤蜊河, แปลตามตัว แม่น้ำหอย)

 ภูมิศาสตร์ 
ต้นน้ำของแม่น้ำหุนเกิดจากเทือกเขาเชียน (千山) ซึ่งเป็นสาขาของเทือกเขาฉางไป๋ ต้นน้ำของแม่น้ำหุนยังเรียกอีกชื่อว่าลำน้ำน่าลู (纳噜水) หรือแม่น้ำแดง (红河) และไหลลงสู่อ่างเก็บน้ำต้าหั่วฝาง (大伙房水库) ที่มีความจุ 5,437 ลูกบาศก์กิโลเมตร (1,304 ลูกบาศก์กิโลเมตร) เป็นแหล่งน้ำประปาให้กับเมืองโดยรอบ ได้แก่ เฉิ่นหยาง ฝูซุ่น เหลียวหยาง อานชาน ผานจิ่น หยิงโข่ว และต้าเหลียน

กระทั่งปี 1958 แม่น้ำหุนเข้าร่วมกับแม่น้ำไว่เหลียว และแม่น้ำไท่จื่อ ใกล้เมืองไห่เฉิง (ของเมืองอานชาน) จากโครงการวิศวกรรมชลประทานเพื่อแก้ไขปัญหาการควบคุมอุทกภัยในพื้นที่ชายฝั่งทะเลใกล้เมืองหยิงโข่ว แล้วรวมกันเป็นแม่น้ำต้าเหลียว ซึ่งไหลลงสู่อ่าวเหลียวตง การบรรจบกันของแม่น้ำสามสายนี้เรียกว่า แม่น้ำสามง่าม (三岔河) ตั้งแต่ปี 1958 จึงถือว่าแม่น้ำหุนเป็นลำน้ำที่แยกออกเป็นอิสระจากแม่น้ำเหลียว โดยทั้งแม่น้ำหุนและแม่น้ำไท่จื่อไม่ได้เป็นสาขาของแม่น้ำเหลียวอีกต่อไป

 ยุทธการที่มุกเดน 

หนึ่งในการสู้รบทางบกที่ใหญ่ที่สุดก่อนสงครามโลกครั้งที่ 1 และเป็นการรบทางบกครั้งสุดท้ายในสงครามรัสเซีย-ญี่ปุ่น เกิดขึ้นระหว่างวันที่ 20 กุมภาพันธ์ถึง 10 มีนาคม ค.ศ. 1905 ระหว่างกองทัพญี่ปุ่นและกองทัพรัสเซีย ที่บริเวณสองฝั่งของแม่น้ำหุนใกล้กับมุกเดน ในแมนจูเรีย ปัจจุบันเมืองนี้ที่ชื่อว่า เฉิ่นหยาง กำลังพลที่ร่วมในการรบ 610,000 คนและผู้เสียชีวิต 164,000 คน ซึ่งญี่ปุ่นได้รับชัยชนะในการรบ
# รานีโปขรี
รานีโปขรี (, Rani Pokhari; แปล: บ่อน้ำราชินี) หรือชื่อเดิม นฺหูปุขู (, Nhu Pukhu; แปล: บ่อน้ำใหม่) เป็นบ่อน้ำเก่าแก่ที่มนุษย์สร้างขึ้นในใจกลางนครกาฐมาณฑุ ประเทศเนปาล บ่อน้ำมีแปลนเป็นรูปสี่เหลี่ยมจัตุรัส สร้างขึ้นในศตวรรษที่ 17 บนขอบตะวันออกของนครกาฐมาณฑุในเวลานั้น ตั้งอยู่ติดกับนอกประตูเมืองเก่าพอดี บ่อน้ำรานีโปขรีมีความสำคัญทั้งทางประวัติศาสตร์และวัฒนธรรม และมีขนาด 180 คูณ 140 เมตร

รานีโปขรีสร้างขึ้นในปี 1670 โดยกษัตริย์ปรตาป มัลละ แห่งราชวงศ์มัลละ เพื่อปลอบขวัญราชินีผู้ซึ่งกำลังเศร้าโศกจากการสูญเสียบุตรชายไปในอุบัติเหตุโดนช้างเหยียบเสียชีวิต น้ำในบ่อนี้กษัตริย์ปรตาปได้ดำริให้นำน้ำจากแหล่งน้ำและจุดบรรจบของแม่น้ำศักดิ์สิทธิ์ทั่วเนปาลและอินเดีย เช่นจากโคไสกูณฑ์, มุกตินาถ, พทรินาถ, เกทารนาถ มาเทรวมกันไว้

ใจกลางของบ่อน้ำเป็นโบสถ์พราหมณ์บูชาพระมาตริเกศวรมหาเทวะ (Matrikeshwor Mahadev) ปางอวตารหนึ่งของพระศิวะ นอกจากนี้ภายในยังประดิษฐานเทวรูปของพระหริศังการี (Harishankari) ซึ่งว่ากันว่าเป็นพระลักษมีและพระสรัสวดีรวมในองค์เดียวกัน ชายฝั่งของบ่อทางทิศใต้มีรูปสลักช้าง และบนหลังช้างเป็นรูปปั้นของกษัตริย์ปรตาป มัลละ และบุตรชายทั้งสอง จักรวรรเตนทระ มัลละ (Chakravartendra Malla) กับ มหิปเตนทระ มัลละ (Mahipatendra Malla) กำลังขี่ช้างอยู่ น้ำในบ่อถูกเติมให้เต็มอยู่ตลอดผ่านช่องทางไหลของน้ำจากใต้ดิน และในบ่อยังมีบ่อน้ำ (well) อีกเจ็ดบ่อภายใน ที่มุมทั้งสี่ของบ่อน้ำยังมีมนเทียรย่อม ๆ อีกสี่หลัง ได้แก่โบสถ์พระไภรวะทางตะวันตกเฉียงเหนือและตะวันออกเฉียงเหนือ, โบสถ์พระมหาลักษมีทางตะวันออกเฉียงใต้ และโบสถ์พระคเณศทางตะวันตกเฉียงใต้ โบสถ์ทางตะวันออกทั้งสองหลังในปัจจุบันอยู่ภายในพื้นที่ของวิทยาลัยตริจันทระ นอกจากนี้ ในระหว่างการขุดค้นเมื่อปี 2020 ยังพบว่าที่มุมทั้งสี่ของบ่อมีธุงเคธาราอยู่Spouts all around, but only few have running water by Binu Shrestha, The Rising Nepal, 10 February 2020, retrieved 29 September 2021

โดยปกติ รานีโปขรีจะถูกล้อมด้วยรั้วเหล็กและเปิดให้เข้าภายในเพียงปีละครั้งในวันภาอีตีกา (Bhai Tika) วันสุดท้ายของเทศกาลติหาร และเทศกาล ฉัฐ ที่ซึ่งมีการเฉลิมฉลองเทศกาลยิ่งใหญ่ที่สุดอยู่ที่นี่

หลังเหตุแผ่นดินไหวเนปาลปี 2015 ได้มีการก่อสร้างรานีโปขรีขึ้นใหม่ในเดือนมกราคม 2016 ที่ซึ่งแปลนเดิมจะใช้คอนเกรีตในการก่อสร้างแทนที่การก่ออิฐประกอบดินเหนียวแบบธรรมเนียม รวมถึงยังมีแผนจะสร้างร้านกาแฟริมบ่อน้ำ แผนการก่อสร้างใหม่นี้ถูกคัดค้านอย่างหนัก และมีการประท้วงโดยคนท้องถิ่นหลายครั้งจนท้ายที่สุดจึงแก้ไขแผลนการก่อสร้างบ่อน้ำใหม่ให้เป็นตามดังเดิมRani Pokhari blunder, The Kathmandu Post, September 28, 2018, retrieved 14 September 2019Reconstruction work of Rani Pokhari resumes by  Anup Ojha, The Kathmandu Post, March 6, 2019, retrieved 14 September 2019Bhaktapur sets an example for local-led heritage reconstruction, while Kathmandu and Patan fall short by  Timothy Aryal, The Kathmandu Post, April 25, 2019, retrieved 14 September 2019 การซ่อมแซมบ่อน้ำจึงแล้วเสร็จในเดือนตุลาคม ค.ศ. 2020Nepal completes reconstruction of historical 'Rani Pokhari', The Times of India, 22 October 2020, retrieved 12 August 2021
# ประธานาธิบดีเซอร์เบีย
ประธานาธิบดีเซอร์เบีย  หรือ ประธานาธิบดีแห่งสาธารณรัฐเซอร์เบีย  The President of the Republic Wikisource เป็นตำแหน่งประมุขแห่งรัฐของเซอร์เบีย ผู้ดำรงตำแหน่งปัจจุบันคือ อาเล็กซานดาร์ วูชิช เขาชนะการเลือกตั้ง เมื่อวันที่ 2 เมษายน ค.ศ. 2017 และเข้ารับตำแหน่งเมื่อวันที่ 31 พฤษภาคม ค.ศ. 2017

ประธานาธิบดีสามารถรับเลือกให้ดำรงตำแหน่งโดยตรงเป็นเวลาห้าปีและถูกจำกัดโดย รัฐธรรมนูญ ไม่เกินสองวาระ นอกจากยังเป็น ผู้บัญชาการทหารสูงสุด ของกองทัพเซอร์เบีย ประธานาธิบดียังมีหน้าที่ในการแต่งตั้ง นายกรัฐมนตรี โดยต้องได้รับความยินยอมจากรัฐสภา และยังมีอิทธิพลต่อนโยบายต่างประเทศอยู่บ้าง สำนักงานประธานาธิบดีตั้งอยู่ที่ โนวี ดวอร์
# รักแท้แซ่บหลาย
รักแท้แซ่บหลาย เป็นละครโทรทัศน์ไทยหลังข่าว แนวโรแมนติก-คอมเมดี้ ที่ผลิตโดยบริษัท ดาราวิดีโอ จำกัด บทประพันธ์โดย โสภี พรรณราย บทโทรทัศน์ สถาพร สุชาติ, วลัย บุปผา, จีรนุช เอื้อน้อมจิตต์กุล, เจษฎา ปลอดแก้ว กำกับการแสดงโดย สำรวย รักชาติ มีเนื้อเรื่องเกี่ยวกับเรื่องราวของชมจันทร์ แม่ค้าขายปลาร้าอยู่ที่ตลาดบางสำลี ชมจันทร์มีน้องสาวคนเดียวชื่อ เมทินี ทั้งสองกำพร้าพ่อแม่ ชมจันทร์ทำงานส่งเสียน้องสาวด้วยสมบัติของตระกูล คือ สูตรทำปลาร้าของพ่อแม่ จนสามารถส่งเมทินีไปเรียนต่อที่อเมริกาได้ นำแสดงโดย ปิยะธิดา วรมุสิก, ณัฐวุฒิ สกิดใจ และ อารยา เอ ฮาร์เก็ต ออกอากาศครั้งแรกวัน ศุกร์ - อาทิตย์ เวลา 20.25 น. ทางสถานีโทรทัศน์สีกองทัพบกช่อง 7 เมื่อวันที่ 1 มิถุนายน 2550 และในปี พ.ศ. 2566 ทางช่อง 7HD นำมาสร้างใหม่ นำแสดงโดย พัชร์สิตา อธิอนันตศักดิ์, รัฐธีร์ วรโรจน์โยธิน, นิคิต้า กรรณเกตุ, พอล เดอบ๊อด ผลิตโดยบริษัท ดาราวีดีโอ จำกัด

 รายชื่อนักแสดง 
 
  ปี พ.ศ. 2550  พ.ศ. 2566  ออกอากาศ  ช่อง 7HD  บทประพันธ์  โสภี พรรณราย  ผลิตโดย  บริษัท ดาราวิดีโอ จำกัด  บทโทรทัศน์   สถาพร สุชาติ
วลัย บุปผา

จีรนุช เอื้อน้อมจิตต์กุล

เจษฎา ปลอดแก้ว สหมิตรกำกับการแสดง สำรวย รักชาติ ทองสิทธิ์ โสดาโคครตัวละคร  นักแสดงหลัก โภคิน ณัฐวุฒิ สกิดใจ รัฐธีร์ วรโรจน์โยธิน ชมจันทร์ ปิยธิดา มิตรธีรโรจน์ พัชร์สิตา อธิอนันตศักดิ์ นคร (2550)
ณกรณ์ (นิค) (2566)เขตต์ ฐานทัพพอล เดอบ๊อด เมทินี อารยา เอ ฮาร์เก็ต นิติต้า กรรณเกตุตัวละคร  นักแสดงสมทบ กิตติ  ภุชิสสะ ศุภธนพัฒน์ ปิติพน พรตรีสัตย์ เภตรา  - เกษรา วัฒนสังข์ อินทิรา  กาญจน์เกล้า ด้วยเศียรเกล้า ชมพูนุท พึ่งผล ลำดวน(2550)
นํ้าพราว(2566) ปริษา ทนาวิวัฒน์ มาริสา โชลล์ กานดา(2550)
ปีย่า(2566) สุคนธวา เกิดนิมิตร อัญรส ปุณณโกศล กลอยใจ(2550)
กลอย(2566) ชีรณัฐ ยูสานนท์ ไรวินทร์ รัศมีนิยมวุฒิ เทวัน(2550)
ตะวัน(2566) ณัชฌุกรณ์ ไหมกัน สุรศักดิ์ สุวรรณวงษ์ ครรชิต  ไพโรจน์ สังวริบุตร ตวงสิทธิ์ เรียมจินดา จิราพร(น้าพร) (2550)
นภา แสวงสุข / จิราพร แก้วอากาศ (น้าพร) (2566) ปวีณา ชารีฟสกุล สายธาร นิยมการณ์ นัยนา  - พิไลรัมภา สิริสุรีภัสร์ เสี่ยมงคล  เด่น ดอกประดู่ กัณพล ปรีดามาโนช แตง  นันท์นภัส ภัทรายุตวรรตน์ กมลวรรณ ศตรัตพะยูน พะงา  ฐณัฐอร ศรีจันทร์สง่า ราตรี วิทวัส สมศรี  จารุศิริ ภูวนัย วรัญภรณ์ พัฒน์ช่วย ทำนุ  สุรวุฑ ไหมกัน ธรากร สุขสมเลิศพิธีกรบริพันธ์ ชัยภูมิ -

 เพลงประกอบละคร 
 เพลงประกอบละคร รักแท้แซบหลาย (2550) 
 เพลง รักแท้แซบหลาย ขับร้องโดย ฟ้า
 เพลง รักแท้แค่นั้นพอ ขับร้องโดย พลพล พลกองเส็ง
 เพลง ส้มตำอินเตอร์ ขับร้องโดย น้อย โพธิ์งาม
 เพลง หมอลำซัมเมอร์ ขับร้องโดย อารยา เอ ฮาร์เก็ต
 เพลง ฟุต ฟิต ฟอ ไฟ ขับร้องโดย อารยา เอ ฮาร์เก็ต

 เพลงประกอบละคร รักแท้แซบหลาย (2566) 

 เพลง แอบแซ่บ ขับร้องโดย ชัชชญา ส่งเจริญ (POPPY 3.2.1)
 เพลง หมอลำซัมเมอร์ ขับร้องโดย สกาย มาเรีย
 เพลง ส้มตำอินเตอร์ ขับร้องโดย สกาย มาเรีย
 เพลง ดังแล้วอย่ามาง้อ ขับร้องโดย ศุภณัฐ เฉลิมชัยเจริญกิจ x พลอยปภัส อิสระพงศ์พร
 เพลง จ๊ะทิงจา ขับร้องโดย ประถมาภรณ์ รัตนภักดี
 เพลง ถ้าฉันเป็นเขา ขับร้องโดย INDIGO
# มนุษย์ถ้ำยามาชิตะ
มนุษย์ถ้ำยามาชิตะ  เป็นมนุษย์โบราณที่เป็นที่รู้จักจากกระดูกหลายชิ้นค้นพบในถ้ำหินปูนยามาชิตะตั้งอยู่ในนาฮะ จังหวัดโอกินาวะ ประเทศญี่ปุ่น ซากมนุษย์ย้อนรอยถึง 32,000±1000 ปีก่อน กระดูกที่สำคัญที่สุดซึ่งค้นพบในถ้ำยามาชิตะคือกระดูกของเด็กหญิงอายุราว 6–8 ปี"The Paleolithic Age in Okinawa." Ryukyu Cultural Archive. Okinawa Prefectural Board of Education. http://rca.open.ed.jp/web_e/history/story/epoch1/kyusekki_3.html